CELEX: 31995R1165
Language: hr
Date: 1995-05-23 00:00:00
Title: Uredba Komisije (EZ) br. 1165/95 od 23. svibnja 1995. o razvrstavanju određene robe u kombiniranu nomenklaturu

02/Sv. 008
            
            
               HR
            
            
               Službeni list Europske unije
            
            
               47
            
         31995R1165
   
               L 117/15
            
            
               SLUŽBENI LIST EUROPSKE UNIJE
            
            
               23.05.1995.
            
         
      UREDBA KOMISIJE (EZ) br. 1165/95
   od 23. svibnja 1995.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EZ) br. 3115/94 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila o tumačenju kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je prihvaćeno da, u skladu s odredbama članka 12. stavka 6. Uredbe Vijeća (EEZ) br. 2913/92 o Carinskom zakoniku Zajednice (3), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenima ovom Uredbom, i to tijekom razdoblja od tri mjeseca;
   budući da Odsjek za tarifnu i statističku nomenklaturu Odbora za Carinski zakonik nije dostavio mišljenje u roku koji je odredio njegov predsjednik, u vezi s proizvodima br. 4 i 7 iz tablice u Prilogu;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik u vezi s proizvodima br. 1, 3, 5 i 6 iz tablice u Prilogu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. svibnja 1995.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 345, 31.12.1994., str. 1.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Ukrasni artikl (svjetleća fontana ili „slavina iz koje curi voda”) nesastavljen, upakiran za maloprodaju. Sastavljen, gdje razni sastavni dijelovi od plastike (podnožje promjera oko 15 cm u kojem se nalazi rasvjetni sustav i elektromotor s kabelom za dovod struje i opremljeno prekidačem, trima bazenima, raznim priključcima za cijev, slavinom, malom figurom balerine, umjetnim cvijećem i lišćem itd.) čine jedan ili drugi opisani artikl (1) (visine između 30 cm i 40 cm)
                        
                     
            
               3926 40 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3926 i 3926 40 00.
            
         
               
                           2.
                        
                        
                           Papuče koje se sastoje od gornjeg potplata od tkanine i vanjskog potplata od plastike (debljine oko jednog centimetra), čija je vanjska strana u potpunosti prekrivena vrlo tankim slojem tkanine, slabih svojstava u pogledu nošenja, i koji su zalijepljeni uzduž rubova.
                        
                     
            
               6404 19 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 4. (b) uz poglavlje 64. i tekstom oznaka KN 6404, 6404 19 i 6404 19 10.
            
         
               
                           3.
                        
                        
                           Automatizirani sustav spremnika u kućištu koji se prvenstveno sastoji od:
                           
                                       (a)
                                    
                                    
                                       jednog ili dva modula za pohranu programa (svaki sadrži komore za spremanje kazeta i robot kojim upravlja mikroprocesor s jednim ili više okvira kasetnog pogonskog mehanizma i kontrolnim jedinicama); i
                                    
                                 
                                       (b)
                                    
                                    
                                       jedinice za upravljanje bibliotekom s integriranim softverom (koji služi kao veza između modula za pohranu podataka i jedne ili više centralnih procesorskih jedinica).
                                    
                                 
                     Ovaj je sustav posebno konstruiran za automatsko punjenje, obradu, pohranu i pražnjenje kazeta magnetskih traka za potrebe automatske obrade podataka.
            
            
               8471 99 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 5. (b) uz poglavlje 84. i tekstom oznaka KN 8471, 8471 99 i 8471 99 10.
            
         
               
                           4.
                        
                        
                           Prilagodna kartica za ugradnju u kabelom povezane digitalne strojeve za automatsku obradu podataka (AOP) koji omogućuju izmjenu podataka preko lokalne mreže (LAN) bez uporabe modema.
                        
                     Takvom se karticom stroj za AOP može koristiti kao ulazno-izlaznim uređajem za drugi stroj ili centralnu procesorsku jedinicu.
               Karticu čini štampani strujni krug veličine oko 10 × 21 cm koji sadrži integrirane strujne krugove i aktivne i pasivne komponente.
               Na njoj se nalazi red iglastih priključnih kontakata koji odgovaraju utoru za proširenja stroja za AOP, s dodatkom na spojni kabel LAN-a i svjetlećih dioda (LED).
            
            
               8517 82 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 5. uz poglavlje 84. i tekstom oznaka KN 8517, 8517 82 i 8517 82 90.
            
         
               
                           5.
                        
                        
                           Minijaturni elektro-akustični prijamnik (ušna slušalica) u kućištu čije vanjske mjere ne prelaze 7 × 7 × 5 mm.
                        
                     Prijamnik se sastoji od magneta, navoja i membrane za primanje električnih signala zbog kojih membrana vibrira i tako proizvodi čujan zvuk.
               Prijamnik se može koristiti zajedno s pojačalom kao slušno pomagalo.
            
            
               8518 30 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2. (a) uz poglavlje 90. i tekstom oznaka KN 8518, 8518 30 i 8518 30 90.
            
         
               
                           6.
                        
                        
                           Laserski fotokopirni aparat koji se uglavnom sastoji od uređaja za skeniranje (skener), digitalnog uređaja za obradu slika i uređaja za tiskanje (laserski štampač) koji su smješteni u kućištu.
                        
                     Uređaj za skeniranje koristi optički sustav koji se sastoji od svjetiljke, zrcala, leća i fotoćelija za pretraživanje originalne slike liniju po liniju.
               Preslike se izrađuju elektrostatički, putem valjka na laserskom štampaču, neizravnim postupkom. Laserski štampač ima nekoliko dodatnih svojstava za uređivanje originalne slike, npr. smanjivanje, uvećavanje, osjenčavanje.
            
            
               9009 12 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 9009 i 9009 12 00.
            
         
               
                           7.
                        
                        
                           Mali zvjezdasti i srcoliki oblici u raznim bojama (crvenoj, zelenoj i svjetlećoj srebrnoj) i raznobojna zrnca veličine glavice igle, izrađena od plastike, koja služe za ukrašavanje npr. stolova na kojima se služi hrana povodom karnevalskih svečanosti, dječjih zabava ili Adventa. Dekorativni učinak postiže se rasipanjem proizvoda.
                        
                     
            
               9505 90 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 9505 i 9505 90 00.
            
         
               
                  
            
         
      (1)  Vidjeti fotografiju.